Document ID: /roh_data/filtered/fineweb-2-filterrobots_roh.jsonl.gz/1688

Ils 139 students novs derivan da sis chantuns Svizzers, dal Principadi dal Liechtenstein e da la Germania. Uschia studegian actualmain 453 persunas a la Scola auta da pedagogia dal Grischun a Cuira.
Bun dumber da students rumantschs
Gian Peder Gregori, docent a la scola da pedagogia a Cuira è cuntent cun il dumber dals novs students Rumantschs. Cun 12 persunas rumantschas che hajan cumenzà il studi per daventar scolast primar saja il dumber, pli u main sco ils davos onns.
Plaschair fetschia dentant che gist tschintg dunnas hajan cumenzà il glindesdi il studi per daventar mussadra da scolina. «Ils davos onns avain nus gì maximal duas persunas rumantschas ch’han cumenzà quest studi. I ha perfin dà onns cun nagins Rumantschs.»
RR actualitad 07:00